Brandstofpryse daal glo in MaartArgieffoto Die Automobiel-Assosiasie van Suid-Afrika (AA) het gesê brandstofpryse sal na verwagting volgende maand daal. Petrol sal na verwagting met 7c per liter daal, diesel met 2c en paraffien met 8c. “Die feit dat die rand sterker geword het én die afname in internasionale petroleumpryse sal na verwagting die daling tot gevolg hê.” Die AA het gesê die rand het effens “gesukkel” aan die begin van vandeesmaand maar staan nou toenemend sterker teen die Amerikaanse dollar. “Internasionale oliepryse is tans ook die laagste wat dit nóg die jaar was.” Die verlaging gaan egter van korte duur wees aangesien die brandstofheffing op 5 April met 30c verhoog word. Die Padongelukkefonds se heffing styg met 9c.